Temeljem članka 13. stavak 8. Zakona o zaštiti od požara („Narodne novine“ broj 92/10, 114/22) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 17. sjednici održanoj 22. ožujka 2023. donijelo je

**IZVJEŠĆE O STANJU ZAŠTITE OD POŽARA**

**I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA**

**NA PODRUČJU OPĆINE KLOŠTAR PODRAVSKI ZA 2022. GODINU**

# 1. UVOD

Zaštita od požara uređena je Zakonom o zaštiti od požara ("Narodne novine", broj 92/10, 114/22) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

# 2. ORGANIZACIJA VATROGASTVA NA PODRUČJU OPĆINE KLOŠTAR PODRAVSKI

Na području Općine Kloštar Podravski djeluje Dobrovoljno vatrogasno društvo Kloštar Podravski, Dobrovoljno vatrogasno društvo Kozarevac i Dobrovoljno vatrogasno društvo Prugovac. Navedeni DVD-i čine Vatrogasnu zajednicu Općine Kloštar Podravski te operativno pokrivaju područje Općine. Općina ima ugovor s JVP Đurđevac o pružanju usluga na području Općine.

Zadaće i ciljevi operativnih snaga vatrogastva Općine utvrđeni su Zakonom o vatrogastvu („Narodne Novine“ broj 125/19, 114/22), Zakonom o zaštiti od požara („Narodne Novine“ broj 92/10, 114/22), Statutom i Godišnjim programom rada.

Tablica 1: Prikaz spremnosti operativnih snaga vatrogastva DVD-a Kloštar Podravski

|  |  |
| --- | --- |
| **POPIS VATROGASNIL VOZILA I OPREME** | Vozila:   * FAP 1616 BD vozilo za gašenje požara s 4300 l vode, * Mazda B – 2500 pick up vatrogasno vozilo s visokotlačnim modulom s vodom I pjenom - 400 l vode * Renault Master JD kombi vozilo za prijevoz ljudstva za 9 osoba   Osobna zaštitna oprema:   * Odjela za prilaz vatri Bristol – 8 kom, * Kaciga za strukturne požare – 12 kom, * Rukavice za strukturne požare – 6 pari, * Čizme za strukturne požare – 5 pari, * Kombinezon za šumske požare – 6 kom, * Naprtnjače za šumske I požare na otvorenom – 2 kom.   Ostala važnija oprema:   * Električna sirenaa – 1 kom, * Agregatska pumpa benzinska – 1 kom, * Pumpa za vodu električna – 1 kom, * S9 aparati 9kg praha – 4 kom, * B tlačne cijevi – 12 kom, * C tlačne cijevi – 8 kom, * D tlačne cijevi – 2 kom, * Mlaznice turbo jet kombinirane – 2 kom, * Mlaznice za ouni I raspršeni mlaz – 4 kom, * Usisne cijevi promjera 110 mm – A – 6 kom, * Radio stanica – 2 kom, * Metlanica – 5 kom, * Ključ za hydrant – 2 kom, * Aparat za gašenje požara CO2 – 3 kom. |
| **BROJ ČLANOVA**  (zaposleni, operativni, volonteri) | * 14 operativnih vatrogasaca |
| **PREGLED AKTIVNOSTI U 2022.GOD.** (intervencije, edukacije, akcije i sl.) | Nabavljena oprema:   * U 2022.godini nabavljena je oprema: 5 komplet bristola za prilaz vatri, 5 pari rukavica, 5 C cjevi, potopna pumpa jednofazna, 2 redukcija za prijelaza sa B cijevi na C cijev, 2 naprtnjače.   Intervencije   * 2 intervencije požara otvorenog prostora, * 1 tehnička intervencija - makivanje stabla s ceste, * 5 intervencija zalijevanja stabala (drvoreda). |

Tablica 2: Prikaz spremnosti operativnih snaga vatrogastva DVD-a Kozarevac

|  |  |
| --- | --- |
| **POPIS VATROGASNIH VOZILA I OPREME** | Vozila:   * Creina traktorska cisterna s 3000 l vode.   Osobna zaštitna oprema:   * Odjela za prilaz vatri Bristol – 10 kom, * Kaciga za strukturne požare – 10 kom, * Rukavice za strukturne požare – 10 pari, * Čizme za strukturne požare – 10 pari, * Kombinezon za šumske požare – 10 kom, * Radno odijelo za šumske požare – 6 kom, * Kaciga za šumske požare – 6 kom, * Naprtnjače za šumske I požare otvorenog prostora – 5 kom.   Ostala važnija oprema:   * Električna sirena – 1 kom, * Agregatska pumpa benzinska – 1 kom, * Izolacijski apparat za zaštitu dišnih organa – 1 kom, * Razdjelnice razne – 3 kom, * Prelaznice sa B na C tlačne cijevi – 2 kom, * S9 aparati 9kg praha – 6 kom, * B tlačne cijevi – 10 kom, * C tlačne cijevi – 20 kom, * D tlačne cijevi – 10 kom, * Mlaznice turbo jet kombinirane – 2 kom, * Mlaznice za puni I raspršeni mlaz – 5 kiom, * Usisne cijevi promjera 110 mm – A – 8 kom, * Usisne cijevi promjera 75 mm – B – 4 kom, * Radio stanica – 1 kom, * Metlanica – 5 kom, * Ključ za hydrant – 2 kom. |
| **BROJ ČLANOVA**  (zaposleni, operativni, volonteri) | * 10 operativnih vatrogasaca |
| **PREGLED AKTIVNOSTI U 2022.GOD.** (intervencije, edukacije, akcije i sl.) | Nabavljena oprema:   * Nabavljeno 15 radnih uniformi i 3 svečane uniforme u vrjednosti od 18-000kn.   Intervencije:   * 1 intervencija požara kljeti (sudjelovalo 7 operativnih vatrogasaca), * 1 intervecija pozara otvorenog prostora (sudjelovalo 2 operativna vatrogasca), * 1 intervencija osiguranja motokros utrke (2 operativna vatrogasca). |

Tablica 3: Prikaz spremnosti operativnih snaga vatrogastva DVD-a Prugovac

|  |  |
| --- | --- |
| **POPIS VATROGASNIH VOZILA I OPREME** | Vozila:   * Zastava navalno vozilo s 2200 l vode, * FAP 13 auto – cisterna s 8000 l vode – 1 kom, * Belje traktorska cisterna s 3000 l vode – 1 kom.   Osobna zaštitna oprema:   * Odjela za prilaz vatro Bristol – 12 kom, * Kaciga za strukturne požare – 12 kom, * Rukavice za strukturne požare – 5 pari, * Čizme za strukturne požare – 8 pari, * Kombinezon za šumske požare – 7 kom, * Rukavice za tehničke intervencije – 7 pari, * Kaciga za šumske požare – 7 kom, * Naprtnjače za šumske I požare na otvorenom – 2 kom.   Ostala važnija oprema:   * Električna sirena – 1 kom, * Ruična sirena – 1 kom, * Agregatska pumpa benzinska – 1 kom, * Rezervna pumpa 16/8 – 1 kom, * Izolacijski apparat za zaštitu dišnih organa – 2 kom, * Razdjelnice razne – 2 kom, * Prelanice s B na C tlačne cijevi – 6 kom, * S6 aparati 6kg praha – 9 kom, * S9 aparati 9kg praha – 4 kom, * B tlačne cijevi – 6 kom, * C tlačne cijevi – 10 kom, * Mlaznice turbo jet kombinirane – 2 kom, * Mlaznice kombinirane – 6 kom, * Mlaznice za puni I raspršeni mlaz – 2 kom, * Led naglave baterijske svjetiljke vodootporne – 5 kom, * Usisne cijevi promjera 110 mm – A – 8 kom, * Usisne cijevi promjera 75 mm – B – 4 kom, * Radio stanica – 1 kom, * Ključ za hydrant – 2 kom. |
| **BROJ ČLANOVA**  (zaposleni, operativni, volonteri) | * 11 operativnih vatrogasaca |
| **PREGLED AKTIVNOSTI U 2022.GOD.** (intervencije, edukacije, akcije i sl.) | Intervencije:   * 2 tehničke uklanjanje stabla sa prometnica, * 1 požar otvorenog prostora, * 1 požar gospodarskog objekta, * 2 Dislokacije Vodice - Šibenik 3 dana gašenje požara otvorenog prostora i Hrvatska Kostajnica obrana od poplava 1 dan, * Organizacija 1 vježbe i sudjelovanje na 2 vježbe,   Osposobljavanje:   * 2 člana na polaganje ispita c kategorije, * Obuka za operatera uvi i vatronet aplikacija, * Obuka za spašavanje u prometu i gašenje požara vozila pogonjena na alternativna goriva (baterije, plin i vodik) kao i gašenje požara solarnih panela.   Oprema:   * Laptop I printer, 2 akumulatora za vozilo, razni materijali za renoviranje vozila. |

# 3. PREVENTIVNA DJELATNOST

Općina Kloštar Podravski, obavezana je temeljem iskustva iz protekle požarne sezone izvršiti usklađivanje svih podataka i odrednica iz važećih planova zaštite od požara.

Općina Kloštar Podravski obavezna je organizirati sjednice Stožera civilne zaštite i vatrogasnog zapovjedništva, tematski vezano uz pripremu požarne sezone na kojima je potrebno:

* razmotriti stanje zaštite od požara na području Općine Kloštar Podravski i usvojiti Plan rada za tekuću požarnu sezonu,
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone,
* predložiti usvajanje Plana operativne provedbe Programa aktivnosti na području Općine Kloštar Podravski,
* predložiti usvajanje Plana aktivnog uključenja svih subjekata zaštite od požara na području Općine Kloštar Podravski, vodeći računa o uskladbi s Planom angažiranja vatrogasnih snaga na području Koprivničko - križevačke županije,
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara, sukladno odredbama Plana intervencija kod velikih požara otvorenog prostora na teritoriju Republike Hrvatske (“Narodne novine” broj 25/01), a izvješće o istome dostaviti Vatrogasnoj zajednici Koprivničko - križevačkoj županiji,
* razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19).
* izvješća (zapisnici) i radni materijali sa svakog održanog Stožera civilne zaštite Općine Kloštar Podravski obavezno se dostavljaju nadležnoj Vatrogasnoj zajednici Koprivničko - križevačke županije – županijskom vatrogasnom zapovjedniku i Službi civilne zaštite Koprivnica.

# 4. FINANCIRANJE

# SREDSTVA ULOŽENA U VATROGASTVO U 2022:77.000,00 KUNA/10.219,66 EURA.

# 4. ZAKLJUČAK

Zakonska je obveza čelništva jedinice lokalne samouprave skrbiti o potrebama i interesima građana na svom području za organiziranjem učinkovite protupožarne zaštite. Jedan od segmenta protupožarne zaštite je organiziranje vatrogasnih postrojbi, koje su stručno osposobljenje u provedbi protupožarne preventive, gašenju požara, spašavanju ljudi i imovine ugroženih požarom i eksplozijom te pružanju tehničke pomoći u nezgodama, ekološkim i drugim nesrećama.

Temeljni zaključci Izvješća za 2022. godinu su:

* vatrogasna djelatnost na području Općine Kloštar Podravski organizirana je sukladno odredbama čl. 19. *Pravilnika o osnovama organiziranosti vatrogasnih postrojbi na teritoriju Republike Hrvatske („Narodne novine“ broj 61/94),* te su dobrovoljna vatrogasna društva u mogućnosti intervenirati u pravovremenom roku,
* dobrovoljna vatrogasna društva Općine Kloštar Podravski opremljena su sukladno propisima,
* u središnjem DVD - u Kloštar podravski potrebno je osigurati 20 operativnih vatrogasaca, dok je u ostalim dobrovoljnim vatrogasnim društvima osiguran dovoljan broj operativnih članova sukladno propisima.

Promidžbenim aktivnostima potrebno je nastaviti na jačanju svijesti građana o pridržavanju preventivnih mjera zaštite od požara, kojima se žitelje upozorava na opasnosti uporabe otvorene vatre i drugih potencijalnih opasnosti od nastanka požara.

# 5. IZVJEŠĆE PO TOČKAMA GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE OPĆINE KLOŠTAR PODRAVSKI ZA 2022. GODINU:

Sukladno članku 13. stavka 4. Zakona o zaštiti od požara („Narodne novine“ broj 92/10), članka 30. Statuta Općine Kloštar Podravski („Službeni glasnik Koprivničko - križevačke županije“ broj 4/21), a temeljem Procjene ugroženosti od požara i tehnološke eksplozije Općine Kloštar Podravski (KLASA:214-01/20-01/04, URBROJ:2137/16-20-01 od dana 16.03.2020.) i Godišnjeg provedbenog plana unapređenja zaštite od požara za područje Koprivničko – križevačke županije za 2022. godinu („Službeni glasnik Koprivničko – križevačke županije“ broj 25/21), Općinsko vijeće Općine Kloštar Podravski na 7. sjednici održanoj 25. siječnja 2022. godine donosi Godišnji provedbeni plan unapređenja zaštite od požara za područje Općine Kloštar Podravski za 2022. godinu („Službeni glasnik Koprivničko – križevačke županije“ broj 2/22):

* Općina Kloštar Podravski sukladno stvarno nastalim promijenama i potrebama usklađuje Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10, 114/22) i člankom 5. Pravilnika o planu zaštite od požara („Narodne novine“, broj 51/12) s novonastalim uvjetima,
* Općinsko vijeće Općine Kloštar Podravski donijelo je Odluku o agrotehničkim mjerama i mjerama za uređivanje i održavanje poljoprivrednih rudina (KLASA: 320-01/19-01/06, URBROJ: 2137/16-21-01, od 16.7.2019. god.),
* Vatrogasna zajednica Općine Kloštar Podravski sa dobrovoljnim vatrogasnim društvima s područja Općine Kloštar Podravski, a sukladno izračunu o potrebnom broju vatrogasaca iz Procjene ugroženosti od požara i tehnološke eksplozije i Plana zaštite od požara Općine Kloštar Podravski osigurava i održava potreban broj operativnih vatrogasaca s važaćim lječničkim potvrdama te ih kontinuirano osposobljava i obučava za različite specijalnosti u vatrogastvu,
* Općina Kloštar Podravski s Vatrogasnom zajednicom Kloštar Podravski sukladno potrebama putem medija obavještava stanovništvo o opasnostima nastanka i izbijanja požara,
* Općina Kloštar Podravski omogućuje nesmetano obavljanje inspekcijskog nadzora od strane inspektora Područnog ureda civilne zaštite Varaždin – Službe civilne zaštite Koprivnica (Odjel inspekcije) te postupa po zahtjevima i naredbama inspektora u području zaštite od požara,
* Vatrogasna zajednica Općine Kloštar Podravski i pripadajuća dobrovoljna vatrogasna društva opremljeni su sukladno Pravilniku o minimumu tehničke opreme i sredstava vatrogasnih postrojbi (“Narodne novine” broj 43/95, 106/99, 91/02, 125/19), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društva (“Narodne novine” broj 91/02, 125/19), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koristie prilikom vatrogasne intervencije (“Nardone novine” broj 31/11, 125/19), odnosno temeljem Procjene ugroženosti od požara i tehnološke eksplozije i Plana zaštite od požara Općine Kloštar Podravski (opremanje nadzire zapovjedništvo Vatrogasne zajednice Koprivničko - križevačke županije putem stručnog nadzora)
* Općina Kloštar Podravski izradila je Plan motrenja, čuvanja i ophodnje građevina i površina za koje prijeti opasnost od nastajanja i širenja požara KLASA:240-01/22-01/04, URBROJ:2137-16-01/01-22-01 od dana 09. ožujka 2022.god.)
* Općina Kloštar Podravski izradila je Odluku o ustroju Motriteljsko – dojavne službe (KLASA: 240-01/22-01/03, URBROJ:2137-16-01/01-22-01 od dana 09. ožujka 2022.god.)
* Općina Kloštar Podravski izradila je Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova (KLASA: 810-01/21-01/02, URBROJ: 2137/16-21-01, od 19.03.2021. god.).

OPĆINSKO VIJEĆE OPĆINE KLOŠTAR PODRAVSKI

KLASA:245-01/23-01/02

URBROJ:2137-16-01/01-23-01

Kloštar Podravski, 22. ožujka 2023. godine

PREDSJEDNICA:

Marija Šimunko